Diari Oficial de la Generalitat Valenciana


Sumari del DOGV 1896, del 04-11-1992 (1992/826269)

RESOLUCIÓ de 26 d'octubre de 1992, del Rectorat de la Universitat de València, per la qual es convoquen proves selectives en torn de promoció per a l'ingrés en el grup A (administració especial), escala de Facultatius d'Arxius, Biblioteques i Museus, per a València i Burjassot.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1896

Data del DOGV
:   04-11-1992

Secció del DOGV
:   AUTORITATS I PERSONAL

Número del document
:   1992/826269


Data del document
:   26-10-1992

Organisme emissor
:   Universitat de València

Tipus de document
:   Resolució

RESOLUCIO de 26 d'octubre de 1992, del Rectorat de la Universitat de Valencia, per la qual es convoquen proves selectives en torn de promoció per a l'ingrés en el grup A (administració especial ), escala de facultatius d'Arxius, Biblioteques i Museus, per a Valencia i Burjassot.  
Aquest rectorat, fent ús de les competències que li atribueix l'article 18, en relació amb l'article 3.e, de la Llei de Reforma Universitària, i d'acord amb l'article 199 dels Estatuts de la Universitat de València, acollint-se a les normes sobre elecció de personal establertes per la Llei de Funció Pública de la Generalitat Valenciana i les seues normes de desplegament, comptant amb la supervisió de l'Institut Valencià d?Administració Pública, convoca provés d'accés al grup A (escala de facultatius d?Arxius, Biblioteques i Museus), sector d'administració especial, segons les següents  
BASES DE LA CONVOCATORIA  
1. Objecte de la convocatòria  
1.1. Aquesta convocatòria té per objecte la selecció de personal mitjançant el sistema concurs-oposició per cobrir una plaça del grup A (escala de facultatius d?Arxius, Biblioteques i Museus), sector administració especial, pel sistema daccés de promoció interna, vacant en aquest organisme i ubicada en centres i serveis de València i Burjassot.  
1.2. Si no es cobreix aquesta plaça, reservada al torn de promoció, s'acumularà al torn lliure.  
1.3. D?acord amb l'article 49.3 de la Llei de Reforma Universitària, la realització d'aquestes proves selectives s'ajustarà a allò que disposen la Llei de Funció Pública de la Generalitat Valenciana (Decret Legislatiu 91/1410, de 20 de març, pel qual s?aprova el text refós de la Llei de Funció Pública Valenciana) i els decrets que la despleguen; els articles 188 i següents dels estatuts d'aquesta universitat que regulen aquesta matèria, i les normes establertes en aquesta convocatòria.  
2. Condicions generals dels aspirants  
2.1. La Universitat de València desenvolupa una política d'igualtat d?oportunitats, a fi de promoure una presència igualitària de dones i homes en la seua administració pública.  
Per ser admès a les proves que es convoquen, cal:  
2.1.1. Tenir la nacionalitat espanyola.  
2.1.2. Haver complert els 18 anys.  
2.1.3. Posseir el títol de doctor, llicenciat, enginyer, arquitecte o equivalent.  
2.1.4. No patir cap malaltia o discapacitació que impedesca l?exercici de les funcions dels llocs de treball oferts.  
2.1.5. No trobar-se inhabilitat penalment per a l'exercici de les funcions públiques.  
2.1.6. No haver estat separat, mitjançant expedient disciplinari, de qualsevol administració o col·locació pública.  
2.1.7. Ser funcionari de carrera del grup B, sector administració especial (escala d?ajudants de Biblioteques, Arxius i Museus), haver tingut aquesta condició almenys dos anys i ocupar un lloc de treball classificat com d'administració especial (escala d?ajudants de Biblioteques, Arxius i Museus) de la Universitat de València.  
2.2. Les condicions generals per ser admès a les proves a què es refereix l'apartat anterior han de complir-se en el moment de finalitzar el termini de presentació d'instàncies i durant tot el procés selectiu, fins al moment de la presa de possessió.  
3. Aspirants amb discapacitació  
3.1. El tribunal establirà, per a les persones discapacitades que així ho sol·liciten, les adaptacions necessàries de temps i mitjans per a la realització de les proves. A aquest efecte, les persones interessades hauran de formular la petició corresponent en la sol·licitud de participació en la convocatòria.  
4. Sol·licituds  
Qui desitge prendre part en aquestes proves selectives ha de fer-ho constar així en la sol·licitud, segons el model que es facilitarà gratuïtament a la consergeria de la Gerència d'aquesta universitat (c/ Roger de Llúria, 6).  
5. Drets d'examen  
Els drets d'examen pugen a 2.815 PTA, que s'han d'ingressar en el compte corrent 2085 9354 38 06 987704 62 «Universitat de València. Drets d?examen», d'Ibercaja. La impressió del segell de l'entitat bancària en la sol·licitud servirà com a justificant del pagament de la taxa, i serà suficient per deixar constatació de la presentació de la instància, a l'efecte del que disposa la Llei de Procediment Administratiu.  
6. Presentació de les sol·licituds  
6.1. Les sol·licituds cal adreçar-les al Rectorat de la Universitat de València. El termini de presentació serà de 20 dies naturals a partir de l'endemà de la publicació d'aquesta convocatòria.  
Les sol·licituds cal presentar-les a les oficines d'Ibercaja que figuren a l'annex IV d'aquesta convocatòria, i en aquest moment s'haurà de pagar la taxa que fixa la base 5. Així mateix, les sol·licituds podran presentar-se en la forma establerta per l'article 66 de la Llei de Procediment Administratiu.  
6.2. Els aspirants han de fer constar en la instància:  
- El torn en què desitgen participar, promoció interna  
- Els idiomes elegits com a principal i complementari, per realitzar el cinquè exercici de la prova selectiva.  
Cal adjuntar-hi una fotocòpia del DNI.  
6.3. Els aspirants amb discapacitació podran sol·licitar les mesures d'adaptació previstes a l'imprès de sol·licitud.  
6.4. En el termini de 10 dies a partir de la publicació de la llista dels aspirants que hagen superat la fase d'oposició, els aspirants que s'hi troben inclosos hauran de presentar al  
Servei de Personal d'aquesta universitat (c/ Roger de Llúria, 6-3r) un currículum dels mèrits al·legats, degudament acreditats, per ser baremats en la fase de concurs.  
7. Admissió dels aspirants  
7.1. Per ser admès a la realització de les proves selectives, respecte a les condicions exigides per participar-hi, n?hi haurà prou amb la signatura en la instància com a declaració jurada o promesa acreditativa d'aquelles condicions en el moment de presentar la sol·licitud. Aquestes condicions hauran de ser acreditades en el termini dels 20 dies hàbils següents a la publicació de la relació d?aprovats.  
7.2. Acabat el termini de presentació d'instàncies, i després de verificar que s'ha realitzat el pagament dels drets d'examen, el Rector dictarà resolució, que es farà pública al Diari Oficial de la Generalitat Valenciana, que contindrà la relació provisional d'admesos i exclosos a les proves.  
7.3. Els aspirants podran, en el termini de 10 dies hàbils comptats a partir de l?endemà de la publicació de la llista d'exclosos, i d?acord amb l'article 71 de la Llei de Procediment Administratiu, esmenar els defectes en què hagen incorregut en la seua sol·licitud, o realitzar les al·legacions que consideren oportunes.  
7.4. Transcorregut el termini anterior, esmenats els defectes, si cal, i en vista de les al·legacions, es dictarà resolució amb la llista d'admesos, que es farà pública al Diari Oficial de la Generalitat Valenciana.  
7.5. En aquesta darrera resolució, s?establirà, amb almenys quinze dies d?antelació, la data, el lloc i l'hora de realització i començament dels exercicis.  
8. Proves selectives  
8.1. Les proves selectives, i la seua valoració, són les que figuren a l'annex I d'aquesta convocatòria.  
9. Fase de concurs  
9.1. La fase de concurs consisteix en la valoració pel tribunal, d'acord amb el barem que figura a l'annex I d'aquesta convocatòria, del currículum acreditat, que hauran d?aportar els aspirants inclosos en la llista d?aprovats, segons estableix la base 6.4 d'aquesta convocatòria.  
Només podran participar en aquesta fase els aspirants que hagen superat la fase d?oposició.  
10. Puntuació final  
10.1. La puntuació final del concurs-oposició serà constituïda per la suma de les obtingudes en cadascuna de les fases. S'elaborarà una relació final que constituirà la llista d?aspirants que han superat les proves, per ordre de puntuació.  
11. Desenvolupament de les proves selectives  
11.1. Els exercicis tindran Hoc a les dependències de la Universitat de València (València i Burjassot). El primer exercici es realitzarà al lloc, la data i l'hora que establirà la resolució per la qual s'aprove i es publique la llista d'admesos definitiva a la realització de les proves.  
11.2. Els aspirants seran convocats per a cada exercici en crida única, i serà exclòs de l'oposició qui no hi comparega.  
Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.  
Els aspirants hauran d'acreditar la seua identitat mitjançant la presentació del DNI, o del resguard amb fotografia, del passaport o del permís de conduir, sense que a aquest efecte siguen vàlides les fotocòpies compulsades d'aquests documents. Així mateix, hauran de presentar l'exemplar per a l'interessat de la sol·licitud d'admissió a les proves.  
11.3. Començades les proves, el tribunal farà públic l'anunci de realització dels restants exercicis al local en què s'haja realitzat l'anterior i a la Gerència de la Universitat (c/Roger de Llúria, 6), amb una antelació mínima de 24 hores.  
12. Publicitat de les llistes  
12.1. Finalitzat cada exercici, el tribunal farà pública, al lloc de l?examen i a la Gerència de la Universitat (c/ Roger de Llúria, 6), la relació dels aspirants que hagen obtingut una qualificació de cinc punts o superior.  
12.2. Una vegada finalitzada l?oposició, el tribunal farà pública, mitjançant anuncis als locals on s'hagen realitzat les proves i a la Gerència de la Universitat, una relació amb la puntuació final de la prova, segons consta a l'annex I d'aquesta convocatòria, que constituirà la llista dels aspirants que les han superades, per ordre de puntuació.  
13. Coneixement del valencià  
13.1. Qui supere les proves selectives acreditarà els seus coneixements de valencià amb la presentació de certificats, diplomes o títols degudament homologats.  
13.2. Qui no complesca el requisit anterior es comprometrà a la realització dels oportuns cursos de perfeccionament que s'organitzen a aquest efecte.  
14. Presentació de documents  
14.1. En el termini de 20 dies hàbils comptats des de l?endemà de la publicació al Diari Oficial de la Generalitat Valenciana de la relació definitiva d'aprovats, els aspirants hauran de presentar al Servei de Personal d'aquesta universitat (secció PAS c/ Roger de Llúria, 6-3r) els documents següents:  
14.1.1. Fotocòpia, compulsada per l'òrgan competent, del títol acadèmic exigit en la convocatòria.  
14.1.2. Els aspirants discapacitats hauran de presentar un certificat de la Conselleria de Treball i Seguretat Social o de l?òrgan competent d'altres comunitats autònomes o de l'administració de l'Estat, que acredite la seua discapacitat igual o superior al 33%, i també la seua capacitat per dur a terme les tasques que corresponen als llocs d'aquesta convocatòria.  
14.2. Els aspirants que tinguen la condició de funcionaris de carrera queden exempts de justificar documentalment les condicions generals que ja han estat provades pel seu anterior nomenament, i hauran d?acreditar la resta de les condicions.  
14.3. La no-presentació de la documentació dins el termini indicat, excepte casos de forqça major, o la presentació de documents dels quals es desprenga el no-compliment de les condicions generals de la convocatòria o els supòsits de falsedat en la declaració jurada, originarà la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què haja pogut incórren En aquest supòsit, el tribunal podrà proposar addicionalment la inclusió en la relació d'un nombre d'aspirants igual al d?exclosos, seguint la puntuació final de la prova.  
15. Nomenament de personal habilitat  
15.1. Transcorregut el termini de presentació de la documentació, el Rector dictarà resolució, que es publicarà al Diari Oficial de la Generalitat Valenciana i que inclourà la llista del personal que ha superat les proves d'habilitació, per ordre de puntuació, i per la qual es procedirà al seu nomenament com a personal habilitat.,  
16. Tribunal  
16.1. El tribunal qualificador d'aquestes proves és el que figura a l'annex III d'aquesta convocatòria.  
16.2. El tribunal podrà, sempre sota la seua direcció i control directe, nomenar col·laboradors, especialistes i ajudants.  
16.3. Els membres del tribunal, i els col·laboradors, especialistes i ajudants, estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu. Així mateix, hauran d'abstenir-se si han dut a terme tasques de preparació per a l'ingrés al grup A (escala o cos relacionat amb les places objecte de la convocatòria) en els cinc anys anteriors a la publicació d'aquesta convocatòria.  
16.4. El tribunal Podrà exigir als aspirants, en qualsevol moment, l'acreditació de la seua identitat de forma fefaent.  
16.5. A l'efecte de comunicacions i de qualsevol incidència, el tribunal tindrà la seu a la Gerència de la Universitat de València (c/ Roger de Llúria, 6-5a).  
16.6. El tribunal que actue en aquestes proves tindrà la categoria que per a aquests casos determine la legislació vigent.  
17. Recursos  
17.1. Aquesta convocatòria, les seues bases, annexos i tots els actes administratius que siguen dictats en la seua execució, llevat de les actuacions del tribunal, podran ser impugnats per les persones interessades mitjançant la interposició de recurs de reposició davant el Rectorat, o directament en la via contenciosa administrativa (article 22 de la LRU i article 236 dels Estatuts de la Universitat de València). Els terminis d'interposició són, en el cas del recurs de reposició, d'un mes a partir de l'endemà de la publicació de la present convocatòria o de la publicació dels actes de la seua execució, i de dos mesos en aquests mateixos supòsits en el cas de recurs contenciós administratiu.  
17.2. Contra els actes del tribunal es podrà interposar recurs d'alçada davant el rectorat, en el termini de 15 dies hàbils comptats a partir de l'endemà de la publicació de la corresponent resolució del tribunal.  
ANNEX I  
Exercicis, valoració i qualificació  
El procés de selecció dels aspirants constarà de dues fases:  
1. La fase d?oposició consta de cinc exercicis:  
1.1. El primer exercici consisteix en el desenvolupament per escrit de dos ternes extrets a l'atzar del programa que figura a l'annex Il d'aquesta convocatòria, un pel bloc B i. un altre Pel C.  
El temps màxim per a la realització d'aquest exercici és de quatre hores. Acabat l'exercici, els aspirants el llegiran davant el tribunal en sessió pública el mateix dia en què l'hagen realitzat, o bé el dia que el tribunal determinarà en el moment de convocar la prova. En aquest darrer cas, el tribunal custodiarà els exercicis en sobres individualitzats, on figurarà el nom i el DNI de l'aspirant, el qual signarà en el sobre junt amb el secretari del tribunal, que et segellarà.  
Aquest exercici es puntuarà de 0 a 10 punts. Per passar a l'exercici següent, cal obtenir-hi corn a mínim 5 punts i no ser qualificat amb 0 en cap tema.  
1.2. El segon exercici consisteix en el desenvolupament per escrit de dos temes extrets -a l'atzar del programa que figura a l'annex II d'aquesta convocatòria, un pel bloc A i un altre pel bloc D.  
El temps màxim per a la realització d'aquest exercici és de quatre hores. Acabat l'exercici, els aspirants el llegiran davant el tribunal en sessió pública el mateix dia en què l'hagen realitzat, o bé el dia que el tribunal determinarà en el moment de convocar la prova. En aquest darrer cas, el tribunal custodiarà els exercicis en sobres individualitzats, on figurarà et nom i el DNI de l'aspirant, el qual signarà en el sobre junt amb la secretari del tribunal, que el segellarà.  
Aquest exercici es puntuarà de 0 a 10 punts. Per passar a l?exercici següent, cal obtenir-hi com a mínim 5 punts i no ser qualificat amb 0 en cap tema.  
1.3. El tercer exercici consisteix en la resolució d'un supòsit pràctic fixat pel tribunal, relacionat amb els temes següents:  
a) Organització de sistemes de recuperació de la informació.  
b) Orientació bibliogràfica.  
Els aspirants disposaran d'un màxim de tres hores per a la realització d'aquest exercici, i podran utilitzar els textos, llibres i altres materials que consideren necessaris, aportats per ells mateixos o existents a la biblioteca que el tribunal determine oportunament per realitzar aquest exercici.  
Després de fer l'exercici, cada aspirant en farà una exposició oral en sessió pública davant el tribunal i durant un període màxim de vint minuts, el mateix dia en què s'haja realitzat, o bé el dia que el tribunal determinarà quan convocarà la prova.  
Aquest exercici es puntuarà de 0 a 10 punts. Per passar a l'exercici següent, cal obtenir-hi un mínim de 5 punts.  
1.4. El quart exercici consisteix en l'exposició i defensa, durant un temps màxim de vint minuts, d'una memòria de planificació d'una secció, àrea o servei d'una biblioteca universitària, amb una extensió màxima de 50 folis, que l'aspirant haurà lliurat al tribunal a l'hora de presentar-se a les proves del primer exercici.  
La qualificació d'aquest exercici serà de 0 a 10 punts. Per passar a l'exercici següent, cal obtenir-hi un mínim de 5 punts.  
1.5. El cinquè exercici consisteix en una prova sobre idiomes, que constarà del que segueix.  
Una prova sobre idiomes estrangers. L?opositor haurà de demostrar el nivell de coneixement d?almenys dues llengües vives o d'una llengua viva i una altra de clàssica.  
L?opositor haurà de fer constar en la seua instància l?idioma que elegeix com a principal, que sempre haurà de ser una llengua viva, i l?elegit com a complementari, que podrà ser una llengua clàssica.  
La prova per a l'idioma principal consistirà en: a) una traducció d'un text professional, que proposarà el tribunal, amb una durada d'una hora (no es permetrà l?ús de cap diccionari), i b) una lectura, per un temps no superior a cinc minuts, d'un text escrit en aquest idioma (es permetran cinc minuts per preparar-se el text).  
En relació amb l?idioma elegit com a complementari, l?opositor haurà de realitzar un resum o comentari oral en castellà, en un temps no superior a cinc minuts, d'un text escrit en aquest idioma no superior a cinc pàgines. Per a la seua preparació, l?opositor disposarà de trenta minuts, i es permetrà l?ús del diccionari.  
Aquest exercici es puntuarà de 0 a,10 punts. Per passar a la fase de concurs, cal obtenir-hi un mínim de 5 punts.  
La qualificació resultant dels cinc exercicis serà determinada per la suma de les puntuacions obtingudes en cadascun dels exercicis.  
A continuació, s'elaborarà una relació dels aspirants ordenats de major a menor puntuació, que s'interromprà quan el nombre d'inclosos siga igual al de places convocades.  
En cas d'empat entre aspirants inclosos en la relació, l'ordre s'establirà en primer lloc per la major puntuació obtinguda en el quart exercici i, si persisteix l'empat, per la puntuació obtinguda en el tercer. Si continua l'empat, aquest es dirimirà per ordre alfabètic del primer cognom dels aspirants empatats (aquest ordre s'iniciarà per la lletra que resulte del sorteig que prèviament realitzarà el tribunal).  
Només els inclosos en aquesta relació podran passar a la fase de concurs. L?obtenció de cinc punts o més en cadascun dels exercicis, sense trobar-se inclòs en la relació final, no podrà entendre's, en cap cas, com a «aprovat sense plaga».  
2. Fase de concurs  
2.1. Mèrits  
a) Eficàcia demostrada en destinacions anteriors i experiència. L?experiència professional en centres de documentació, biblioteques públiques o d'institucions privades amb accés al públic, fins a un màxim de 5 punts. Es puntuarà amb 1 punt cada sis mesos de treball continuat. Aquesta experiència haurà d?acreditar-se documentalment mitjançant contracte de treball o nomenament oficial que acredite el treball realitzat i l?experiència adquirida.  
b) Titulacions i diplomes. Les titulacions acadèmiques distintes de les requerides per participar en aquesta convocatòria, fins a un màxim de 2 punts.  
c) Cursos. Els cursos específics de formació i perfeccionament, que hauran de versar sobre matèries directament relacionades amb el suport en la catalogació, procés, referència i restauració de fons bibliogràfics, fins a un màxim de 3 punts.  
d) Altres mèrits. La valoració total d'aquests no podrà excedir els 10 punts, dels quals 6 correspondran al coneixement de la llengua valenciana, bé mitjançant demostració documental del seu coneixement, bé mitjançant un examen opcional, per part dels candidats, consistent en la traducció al castellà i al valencià, respectivament, sense diccionari, d'un text valencià i un altre de castellà proposats pel tribunal.  
Per als restants 4 punts, es tindran en compte, entre altres, els coneixements d'idiomes acreditats documentalment, l'assistència a congressos o jornades, relacionats amb les funcions que s'han de realitzar, el fet d'haver impartit classes, participar com a conferenciants, etc.  
ANNEX II  
Temari del primer i segon exercicis  
A. Biblioteconomia i història del llibre i de les biblioteques  
1. La biblioteconomia i la investigació en el camp de la biblioteconomia.  
2. La formació professional de bibliotecaris i documentalistes avui dia.  
3. Construcció, instal·lació i equipament de biblioteques.  
4. Gestió i administració de biblioteques: programació, recursos financers i humans.  
5. Selecció i adquisició de materials bibliotecaris.  
6. El procés tècnic de monografies i publicacions periòdiques.  
7. El procés tècnic de materials especials.  
8. Serveis als usuaris. El seu control i avaluació.  
9. Tipus de catàlegs utilitzats a les biblioteques.  
10. Xarxes i sistemes de biblioteques.  
11. Les biblioteques públiques. Organització, funcions i serveis.  
12. Centres bibliotecaris nacionals.  
13. Les biblioteques públiques a la Comunitat Valenciana.  
14. El llibre a l'Antiguitat i a l?Edat Mitjana. Escriptoris. Biblioteques.  
15. Invenció i difusió de la impremta. Els incunables.  
16. Evolució del llibre i de les biblioteques als segles XVI i XVII.  
17. Evolució del llibre i de les biblioteques als segles XVIII i XIX.  
18. Evolució del llibre i de les biblioteques al segle XX.  
19. Aparició i desenvolupament de les publicacions periòdiques.  
20. Les noves tecnologies en la gestió de biblioteques.  
21. Les noves tecnologies com a suport de la informació.  
22. La impremta valenciana. Panorama històric general.  
23. Principals bibliografies valencianes.  
24. Sociologia del llibre i la lectura a Espanya.  
B. Biblioteques universitàries  
1. La biblioteca universitària i la seua organització: estructura i funcions.  
2. Les biblioteques universitàries als països anglosaxons.  
3. Les biblioteques universitàries a França i Alemanya.  
4. Les biblioteques universitàries als països nòrdics.  
5. Les biblioteques universitàries a Espanya.  
6. El Servei d'Informació Bibliogràfica de la Universitat de València.  
7. Les biblioteques especialitzades i els centres de documentació. El seu paper en les biblioteques universitàries.  
8. Gestió de recursos humans i financers a les biblioteques universitàries.  
9. Les col·leccions de documents i el seu desenvolupament a les biblioteques universitàries.  
10. Planificació de l'automatització en una biblioteca universitària. Sistemes integrats.  
11. Criteris de valoració de programes informàtics per a una biblioteca universitària.  
12. La base de dades bibliogràfiques d'una biblioteca universitària.  
13. La secció de referència d'una biblioteca universitària.  
14. Formació d'usuaris a les biblioteques universitàries.  
15. L?avaluació de les col·leccions a les biblioteques universitàries.  
16. L?avaluació dels processos tècnics a les biblioteques universitària.  
17. L?avaluació dels serveis a les biblioteques universitàries.  
18. La cooperació de les biblioteques universitàries.  
C. Documentació  
1. La biblioteca especialitzada i el centre de documentació. Funcions i característiques.  
2. Tipus de documents. La cadena documental.  
3. Normalització de formats bibliogràfics: ISBD i MARC.  
4. Anàlisi documental. Indexació.  
5. Llenguatges documentals.  
6. Thesaurus. Elements, construcció i manteniment.  
7. Informatització dels serveis bibliogràfics i documentals. Aplicacions a les biblioteques i centres de documentació.  
S. Elaboració i manteniment de catàlegs col·lectius.  
9. Tipus de resums i normes per a la seua elaboració.  
10. La recuperació de la informació. Recerques retrospectives i DSI  
11. La indústria de la informació: productors, distribuïdors i xarxes de transmissió de dades.  
12. La indústria de la informació a Espanya.  
13. Bases i bancs de dades bibliogràfiques. Teledocumentació.  
14. Bibliornetria. Normalització. Terminologia.  
15. La disponibilitat universal de publicacions: sistemes d'accés al document original.  
16. Els serveis bibliotecaris en sistemes distribuïts. Catalogació compartida, préstec interbibliotecari i els serveis de consultes.  
17. Organitzacions internacionals al servei de les biblioteques i centres de documentació: IFLA,FID, ISO. La cooperació internacional. El programa UNISIST.  
18. La investigació al camp de la documentació i informació científica.  
D. Administració pública i legislació  
1. La Constitució espanyola de 1978.  
2. L?Estat i les comunitats autònomes. L?Estatut d?autonomia de la Comunitat Valenciana.  
3. La Llei de mesures per a la reforma de la Funció Pública.  
4. El personal funcionari i laboral al servei de les administracions públiques.  
5. El Ministeri d'Educació i Ciència. La LRU  
6. L?administració cultural espanyola. La Direcció General del Llibre i Biblioteques del Ministeri de Cultura i el Consell de Cultura de la Generalitat Valenciana. L?organització bibliotecària espanyola. Competències de les administracions públiques.  
8. Els Estatuts de la Universitat de València.  
9. El Reglament de Règim Intern del Servei d'Informació Bibliogràfica de la Universitat de València.  
10. La legislació general i de la Comunitat Valenciana sobre el patrimoni artístic, bibliogràfic i documental.  
11. Els drets d'autor. Els convenis internacionals i la legislació espanyola.  
ANNEX III  
Tribunal qualificador  
President: el Rector o persona que delegue.  
Vocals:  
El Gerent de la Universitat de València.  
- 1 representant del cos d?Arxius, Bibboteques i Museus que preste serveis a la Universitat de València, a proposta de la Comissió del PAS.  
- 1 representant del cos d?Arxius, Biblioteques i Museus que preste serveis en la Universitat de València.  
- 1 representant de l?IVAP.  
- 1 representant de la Direcció General d'Universitats de la Generalitat Valenciana.  
- 1 representant de la Universitat.  
- 1 membre del Comitè de Funcionaris, amb veu però sense vot.  
Suplents: La mateixa estructura  
ANNEX IV  
Oficines d'Ibercaja  
Ibercaja, O.P ? C/.. Roger de Llúria, nº 6   
Ibercaja, Urb. 1 - G.V. Ramón y Cajal, nº 31   
Ibercaja, Urb. 2 - Baró de Carcer, nº 17   
Ibercaja, Urb. 3 - Avinguda del Port, nº 71   
Ibercaja, Urb. 4 -,Virgen de la Cabeza, nº 69   
Ibercaja, Urb. 5 - Poeta Al Russafi, nº 2   
Ibercaja, Mislata - Santa Teresa, nº 29   
Ibercaja, Port de Sagunt - Avinguda 9 d'octubre, nº 59  
València, 26 d'octubre de 1992. - El Vice-rector de Professorat: Ismael Fernández Guerrero.